**Møte FAU 12.11.24**

**Representert:** Maria (rektor), Helene, Vilde, Henriette, Marianne, Silje og Madelen

**Tidsramme:** kl. 18.00-20.00

**Informasjon fra Maria:**

Superbra resultat på nasjonale prøver, spesielt i 5 klasse. Skolen scorer veldig høyt i forhold til flere andre skoler og det er kjempebra!

Resultatene blir studert nøye, prøvene blir gått gjennom på 2-3 dager.

Når prøvene har vært kartlegger rektor og lærere hva som kan øves på før neste prøve, om det eks. er oppgaver som det har vært dårligere resultater på etc.

«Her har vi litt å gå på. Hva kan vi gjøre bedre til neste gang?»

Fortsatt mye fokus på lesing og viktigheten av dette.

Hva vi kan gjøre med tekster som gjør det mer interessant å lese. Ikke ha for lette tekster, men spennende tekster. Prestere bra handler ofte om å komme seg ut av komfortsonen.

Vi konkurrerer mot apper i dagens samfunn – øver på utholdenhet.

Lærerne er flinke til å lage gode planer, vi ser god progresjon på elevene.

Hvert halvår er det vurdering i fag, det gjøres skriftlig på Fagerheim, noen skoler gjør dette muntlig. Ved å ha skriftlig vurdering er det også lettere å ha med hjem for å vise til foreldre.

Spekter ble gjennomført i september, slik det blir hvert år. Maria får rapporter etter dette.

Holder på med intervjuprosesser for ny stilling på skolen for fagarbeidere/assistenter som skal brukes på skole og SFO. Strengt for å få lov til å lyse ut stilling, har fått lyse ut stilling på nytt på fredag 8. november.

Fra 01.01.25 får skolen 500% til SFO ansatte. Pr. i dag er det 350%, det vil si 3,5 person.

Maria har jobbet litt på SFO for å hjelpe til på morgenvakt, kommer til å gjøre det til Ida er tilbake fra permisjon. Hyggelig og rolig stemning på SFO på morgenen, koselige samtaler.

Kl. 07.45 er det litt aktiviteter for å røre litt på seg, dette er veldig populært og får alle til å bli interessert/aktive og vil vise frem hva de kan.

 Kl. 08.00 går alle ut og leker frem til skolen begynner.

**Fokusområder:**

Jobber fortsatt med gratisprinsippet på skolen og i FAU.

En av klassene har blant annet plukket epler og gitt til Gjennestad, penger har gått til klassekassa.

Sykkelprøve skal mulig på sikt endres grunnet gratisprinsipp? Dette er noe som snakkes om.

Minner klassene om at de kan søke om 500,- pr. halvår de kan få fra FAU for noe sosialt med klassen etter skoletid. Spillkveld? Gå på tur, grille etc.

Pynting av klasserom blir torsdag 28. november. Det blir torsdag i år for å teste ut om dette er noe som passer flere i forhold til fredag det har vært tidligere. Pynting blir 1,5 time fra kl. 18.00-19.30.

**Jul:**

Grøtfest mandag 16. desember:

6. klasse foreldre er ansvarlig for å samle foreldre fra klassen.

Neste FAU møte er 09.12.24.